C. G. NeesW ab Esenbeck 
Praefatio. 
Multos abhinc annos consilium cepi edendae 
Synopseos Hepaticarum omnium ad illa usque tem- 
pora in lucem protractarum. | Etenim persuasum 
mihi erat utile fore eiusmodi opusculum iis omni- 
bus, qui harum plantarum pulchritudine et mira 
varietate allecti, cum species novae, et inprimis 
exoticae, iis essent traditae vel ab ipsis scrupulosa 
naturae curiositate e corticum et foliorum medici- 
nalium acervis conquisitae, paucissimas tantum 
illarum in libris esse descriptas et istas etiam, quae 
ab aliis erutae sint atque expositae, in operibus 
diversissimis iisque saepe vel rarioribus vel magni 
pretii esse dispersas quererentur. 
